Številka: 900-57/2015-3

Datum: 13.2.2015

# Z A P I S N I K

4. seje Sveta Četrtne skupnosti Golovec MOL, ki je bila v sredo, 11. 2. 2015, ob 17.15 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 10 članov sveta.

**PRISOTNI ČLANI SVETA**: Robert Anžič, Nina Cankar, Aleš Dakić, Franjo Filipović, Anton Kastelic, Aleksandar Kostić, Aleš Kužnik, Igor Pigac, Zina Rodman, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Informacija o terminskem načrtu oziroma pričetku izgradnje kanalizacijskega omrežja v Hrušici ter rekonstrukciji Litijske in Hruševske ceste
2. Pregled in potrditev zapisnika 3. redne in 1. izredne seje Sveta Četrtne skupnosti Golovec
3. Pobude in predlogi članov Sveta Četrtne skupnosti Golovec in občanov
4. Zbirnik prioritetnih nalog Četrtne skupnosti Golovec za obdobje 2014-2018
5. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**INFORMACIJA O TERMINSKEM NAČRTU OZIROMA PRIČETKU IZGRADNJE KANALIZACIJSKEGA OMREŽJA V HRUŠICI TER REKONSTRUKCIJI LITIJSKE IN**

**HRUŠEVSKE CESTE**

Predsednik Sveta je navzoče seznanil, da je bil na sejo Sveta povabljen predstavnik OGDP, MOL, kateri bi člane Sveta seznanil z terminskim načrtom izgradnje kanalizacijskega omrežja na območju Hrušice ter rekonstrukcije Litijske in Hruševske ceste. Ker se predstavnik OGDP, MOL, seje ni mogel udeležiti, so iz pristojne službe OGDP, MOL, posredovali pisno informacijo glede terminskega načrta za Ureditev komunalne in prometne infrastrukture v območju Hrušice in Litijske ceste. Pisna informacija se glasi:

* Investitor je za izvedbo 1. faze, katera zajema izgradnjo na območju Litijske ceste  - vzhodni del od podružnične šole do odcepa za Bizovik, Fužinske ceste, Pot do šole, Savinove ulice, Ceste v Kostanj, izvedel postopek javnega naročila. Izvajalec del še ni izbran pravnomočno (najugodnejši ponudnik nastopal v skupni ponudbi: KPL d.d., Javna razsvetljava d.d. in TELEG-M d.o.o.),
* gradbeno dovoljenje je v pridobivanju,
* pričetek gradnje se predvideva po sprejetju proračuna za leto 2015 in po pridobitvi gradbenega dovoljenja. Skladno z razpisno dokumentacijo je rok dokončanja del najkasneje do 30.11.2015.

Na podlagi posredovanih informacij je Predsednik Sveta dal na glasovanje:

**SKLEP 1/4:**

**Na pristojno službo OGDP, MOL, se posreduje vprašanje kdaj bo pridobljeno gradbeno dovoljenje za začetek gradbenih del, prav tako je potrebno od pristojne službe pridobiti čim več informacij glede gradnje in terminskega plana. Svet ČS Golovec je prav tako sklenil, da se na pristojne službe OGDP, MOL, pošlje tudi pobuda o predstavitvi projekta občanom, ki naj bi se odvijalo 30.3.2015 v Hrušici.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**PREGLED IN POTRDITEV ZAPISNIKA 3. REDNE IN 1. IZREDNE SEJE SVETA**

**ČETRTNE SKUPNOSTI GOLOVEC**

Na predlog zapisnika 3. redne seje in 1. izredne seje Sveta ČS Golovec ni bilo pripomb.

**SKLEP 2/4:**

**Svet Četrtne skupnosti Golovec MOL potrjuje zapisnik 3. redne seje in 1. izredne seje Sveta Četrtne skupnosti Golovec.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 3**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN**

**OBČANOV**

Podpredsednik Sveta g. Igor Pigac je podal pripombo na odgovor pristojnih služb OGDP, MOL, na pripombe ČS Golovec na osnutek proračuna 2015 in 2016, da se naj zagotovijo sredstva za ureditev dodatnih parkirnih mest v Štepanjskem naselju na že obstoječem parkirišču ob Parmski cesti, skladno z že izdelano projektno dokumentacijo (točka 2). Glede na odgovor OGDP, MOL, v katerem je navedeno, da je idejna zasnova pridobljena, vendar lahko iz javnih sredstev zagotavljajo graditev izključno javnih parkirnih mest, kar pomeni, da so na voljo vsakomur – ne le stanovalcem. Za izgradnjo parkirišč, namenjenih izključno stanovalcem, ne morejo upravičiti javnih sredstev,

je Predsednik Sveta dal na glasovanje:

**SKLEP 3/4:**

**Na pristojno službo OGDP, MOL, se posreduje pripomba, da parkirišča niso zasebna, ampak javna in da se zagotovijo sredstva, ki so že bila zagotovljena v proračunu za leto 2013, ter da naj pristojna služna OGDP, MOL posreduje ustrezen pravni akt (odlok, predpis…), v katerem je navedena podlaga, ki opredeljuje status parkirišč v Štepanjskem naselju. Glede omenjene problematike se na sejo Sveta ČS Golovec povabi predstavnika OGDP, MOL.**

Na pripombe ČS Golovec na osnutek proračuna 2015 in 2016, glede zagotovitve sredstev za dokončanje pločnika na cesti v Bizovik (Pednarca), ter na odgovor pristojnih služb OGDP, MOL, da je dokončanje pločnika vključeno v projekt rekonstrukcije širšega območja Litijske ceste, ki se bo pričel spomladi 2015 ter da je projekt rekonstrukcije ceste vezan na obnovo in izgradnjo manjkajočih komunalnih vodov

je Predsednik Sveta dal na glasovanje:

**SKLEP 4/4:**

**Na pristojno službo OGDP, MOL, se posreduje pripomba, da se naj pločnik izgradi neodvisno od projekta rekonstrukcije Litijske ceste in izgradnje manjkajočih komunalnih vodov, ker je problematika dokončanja pločnika vezana na postopek razlastitve.**

Glede problematike čiščenja in vzdrževanja Bizoviškega potoka so člani Sveta sklenila, da se na aprilsko sejo Sveta ČS Golovec povabi predstavnika ARSO g. Joška Kneza in predstavnika pristojne službe OGDP, MOL.

**Pobude člana Sveta g. Roberta Anžiča:**

* član Sveta predlaga, da se na pristojne službe, ki opravljajo pluženje cest, pošlje pobuda, da se Litijska cesta zaradi proste poti pešcev pluži tudi meter od ceste (asfalta),
* na pristojne službe MOL se pošlje pobuda, da se na asfaltno parkirišče pri blagovnici LIDL, ki je v lasti MOL, postavi znak za parkiranje.

**AD 4**

**ZBIRNIK PRIORITETNIH NALOG ČETRTNE SKUPNOSTI GOLOVEC ZA OBDOBJE 2014-2018**

Svet ČS Golovec je pregledal predlog prioritetnih nalog za mandatno obdobje in na podlagi razprave sprejel seznam prioritetnih nalog ČS Golovec za obdobje 2014-2018:

* Izgradnja večnamenskega centra Golovec pri ragbi igrišču v Štepanjskem naselju
* Ureditev muzeja/spomenika Ljubljanskim pericam v Bizoviku v starem gasilnem domu na Periški cesti
* Uvedba nove prometne ureditve, prepoved vožnje za osebna vozila zaradi bližine šole (cesta od Pesarske ceste do Litijske ceste pod blagovnico LIDL)
* Prometno varnostna ureditev Pesarske ceste – postavitev primernih hitrostnih ovir
* Asfaltiranje Periške ceste v Bizoviku (od št. 62 do športnih igrišč ŠD Strmec)
* Ureditev mrliške vežice na pokopališču v Bizoviku
* Ureditev dovozne poti do pokopališča v Bizoviku
* Ureditev mrliške vežice na pokopališču v Štepanji vasi
* Izgradnja pločnika ob Cesti v Bizovik
* Ureditev dodatnih parkirnih mest v Štepanjskem naselju ob Parmski cesti z dostopom do pokopališča (preboj zidu ob pokopališču)
* Uvedba dvosmernega prometa na Štepanjskem nabrežju

Na podlagi posredovanih predlogov je Predsednik Sveta dal na glasovanje:

**SKLEP 5/4:**

**Svet ČS Golovec MOL potrjuje predlagane prioritetne naloga ČS Golovec za mandatno obdobje 2014-2018.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 5**

**RAZNO**

Predsednik Sveta je članom Sveta predlagal termin sej ČS Golovec v letu 2015.

Podpredsednik Sveta g. Igor Pigac je predlagal, da se datumi sej Sveta ČS Golovec uskladijo z datumi sej Mestnega sveta MOL z namenom, da lahko Svet ČS Golovec pravočasno in v določenem roku pripravi svoje pripombe v obliki amandmajev katere pošlje na SODMS MOL.

Podpredsednik Sveta g. Franjo Filipovič je predlagal, da se 23. februarja sestane Komisija za finance in pregleda programe dela ter finančno strukturo predlogov, ki so jih poslala društva in organizacije in katera bodo vključena v izvedbeni načrt ČS Golovec za leto 2015.

Predsednik Sveta je članom Sveta podal predlog, da se Dan ČS Golovec in Dan Športa ČS Golovec izvedeta v mesecu maju 2015.

Člani Sveta so se s predlogi strinjali.

**S tem je bil dnevni red izčrpan in seja se je zaključila ob 18.30 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec